Regije Finske
Finske regije (finski: maakunta) predstavljaju prvi nivo administrativne podjele ove skandinavske države. Finska se sastoji od 19 regija. Regijama upravljaju regionalna vijeća, koja služe kao forumi saradnje za općine od kojih se regije sastoje. Glavni zadaci regija jesu prostorno planiranje i razvoj preduzeća te upravljanje resorom obrazovanja. Osim toga, javne zdravstvene usluge obično su organizovane na nivou regija. Trenutno, jedina regija gdje su održani izbori s ciljem izbora vijećnika u regionalnom vijeću jest Kainuu. Regionalna vijeća ostalih regija biraju se tako da svaka općina delegira određen broj predstavnika (u zavisnosti od broja općina) u regionalno vijeće. Olandska ostrva najmanja su regija i regija s najmanjim brojem stanovika. S druge strane, regija Uusimaa, u kojoj je i glavni grad Helsinki, najmnogoljudnija je regija sa 1.655.624 stanovnika.